Komisijos reglamentas (EB) Nr. 1633/2000
2000 m. liepos 25 d.
iš dalies keičiantis Reglamentą (EEB) Nr. 2825/93, nustatantį tam tikras išsamias Tarybos reglamento (EEB) Nr. 1766/92 taikymo taisykles dėl patikslintų grąžinamųjų išmokų eksportuojamiems iš grūdų gaunamiems spiritiniams gėrimams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1510/2000 [2], ir ypač į jo 13 straipsnio 5 dalį,
kadangi:
(1) 1994 m. gegužės 30 d. Komisijos reglamento (EB) Nr. 1222/94, nustatančio bendrąsias išsamias taisykles, reguliuojančias tam tikriems žemės ūkio produktams, eksportuojamiems kaip Sutarties I priede nenurodytos prekės, eksporto grąžinamųjų išmokų skyrimo sistemos taikymą, ir kriterijus, nustatant tokių grąžinamųjų išmokų sumą [3], su paskutiniais pakeitimais, padarytais Reglamentu (EB) Nr. 701/2000 [4], 6 straipsnyje leidžiama skirti eksporto grąžinamąsias išmokas Komisijos reglamente (EEB) Nr. 2825/93 [5] su paskutiniais pakeitimais, padarytais Reglamentu (EB) Nr. 3098/94 [6], nurodytiems produktams tik pateikus pažymėjimą, kuris pagal Reglamento (EB) Nr. 1222/94 6b straipsnį galioja ne ilgiau kaip vieną biudžeto laikotarpį. Biudžeto laikotarpis nustatytas Reglamento (EB) Nr. 1222/94 1 straipsnio 1a dalyje ir tęsiasi nuo vienų metų spalio 1 d. iki kitų metų rugsėjo 30 d. Reglamento (EEB) Nr. 2825/93 5 straipsnyje nustatyta, kad koeficientas, taikomas patikrinimui pristatytiems ir distiliuotiems grūdų kiekiams, taikomas nuo liepos 1 d. iki kitų metų birželio 30 d. Siekiant palengvinti dalyvaujančių distiliuotojų veiklos valdymą, šie du laikotarpiai turėtų būti suderinti, o koeficiento galiojimo laikotarpis suvienodintas su pažymėjimo galiojimo laikotarpiu. Reglamento (EEB) Nr. 2825/93 5 straipsnis turėtų būti atitinkamai iš dalies pakeistas.
(2) Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2825/93 5 straipsnio antroji pastraipa pakeičiama taip:
"Jis taikomas nuo spalio 1 d. iki kitų metų rugsėjo 30 d. Nepaisant pirmesniojo sakinio, 2000-2001 metų laikotarpiu jis taikomas nuo 2000 m. liepos 1 d. iki 2001 m. rugsėjo 30 d."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 25 d.